
REFERAT DE APROBARE A PROIECTULUI DE HOTĂRÂRE
Privind modificarea Organigramei și a Statului de funcții în regim contractual ale Palatului Culturii Teodor Costescu Drobeta Turnu Severin pentru anul 2026


Palatul Culturii “Teodor Costescu” Drobeta-Turnu Severin este instituţie publică de cultură, cu personalitate juridică, înfiinţată sub autoritatea Consiliului Local al Municipiului Drobeta Turnu Severin şi organizată ca aşezământ cultural, potrivit prevederilor O.U.G. nr.118 / 2006 privind înfiinţarea, organizarea şi desfăşurarea activităţii aşezămintelor culturale şi a O.G. nr. 26 / 2005 privind managementul instituţiilor publice de cultură, aprobată prin Legea nr. 114 / 2006, modificată prin OUG nr. 189/2008 din 25 noiembrie 2008 privind managementul institutiilor publice de cultură, cu modificările ulterioare.
Patrimoniul Palatului Culturii “Teodor Costescu” Drobeta-Turnu Severin este format din drepturi şi obligaţii asupra unor bunuri aflate în proprietatea publică a statului, precum şi a unor bunuri aflate în proprietatea instituţiei, bunuri pe care le administrează în condiţiile legii:
- Palatul Culturii “Teodor Costescu” Drobeta-Turnu Severin;
-Cetatea Medievală a Severinului, situată pe Bdul. Porțile de Fier;
-Castelul de Apă, situat pe Strada Crișan;
-Căminul Cultural Dudașul Schelei.
Palatul Culturii Teodor Costescu are în prezent în structura de personal un număr total de 57 posturi, din care: 5 posturi de conducere și 52 de execuție, distribuite pe servicii și compartimente astfel:
În subordinea directă a Managerului se află Compartimentul Comunicare Promovare și Relații cu Publicul, compartiment ce deservește imaginea instituției și a diseminării informațiilor pentru branding în cultură, mediatizează producțiile culturale proprii sau contractate, pentru bugetul de venituri proprii și pentru o relație eficientă cu publicul și cu mass-media. Compartimentul  Comunicare Promovare și Relații cu Publicul  funcționează cu un număr de doi salariați: un post Inspector de specialitate Gr. II și un post Secretar PR/marketing, Gr. IA.
Compartimentul Financiar-Contabil / Resurse Umane, funcționează de asemenea sub directa subordonare a managerului și are în structură un număr de 6 posturi care deservesc activitatea financiar contabilă și de resurse umane a instituției. Având în vedere volumul de activitate finaciar contabilă și de resurse umane a instituției, cât și complexitatea acestor activități, propunem transformarea Compartimentului Financiar-Contabil / Resurse Umane în Serviciul Financiar-Contabil / Resurse Umane; acestă transformare permite o structurare mai clară și gestionarea mai eficintă a activităților de contabilitate, buget, salarizare și resurse umane, optimizarea managementului financiar și a controlului intern, permițând o mai bună repartizare a sarcinilor și o responsabilitate definită în activitatea financiar contabilă. Serviciul Financiar-Contabil / Resurse Umane va avea în componența sa un post de conducere – Contabil Șef și 10 posturi de execuție. Acest serviciu va funcționa în subordinea directă a Managerului. 
Pentru buna desfășurare a activităților în cadrul acestui serviciu, propunem ca cele trei posturi de magaziner și un post de Referent tr. 1 de la Compartimentul Administrativ, precum și un post de Referent Tr. 1 de la Compartiment Patrimoniu și Turism Cultural să facă parte din Serviciul Financiar Contabil – Resurse Umane. Conform prevederilor HG nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările ulterioare, în cadrul acestui serviciu propunem transformarea postului Referent Tr. 1 în Referent de specialitate Gr. I.
Având în vedere creșterea semnificativă a numărului de beneficiari culturali, cât și creșterea numărului de vizitatori ai monumentelor istorice aflate în administrarea Palatului Culturii Teodor Costescu – Clădirea Teatrului, Cetatea Medievală a Severinului și Castelul de Apă, solicităm transformarea postului de Contabil Tr. IA în Referent Tr. 1 (gestionar), post necesar pentru buna gestionare a magazinelor de suveniruri, a caselor de bilete din cadrul obiectivelor turistice aflate în administrarea Palatului Culturii Teodor Costescu – Cetatea Medievală a Severinului și Castelul de Apă.
Având în vedere evenimentele culturale desfășurate de către Palatul Culturii Teodor Costescu: spectacole de teatru, de dans, concerte, simpozioane, conferințe, târguri educaționale, concursuri și activități educativ-artistice organizate în parteneriat cu instituțiile de învățământ și alte instituții din Municipiul Drobeta Turnu Severin și implict creșterea semnificativă a numărului de beneficiari culturali, pentru buna organizare și desfășurare a tuturor activităților instituției, Compartimentul Artele Spectacolului și Educație Culturală, are în structură  un număr de 6 posturi repartizate astfel: un post regizor artistic Gr. I, un post secretar artistic Gr. II și 4 posturi de referent tr. I, pe domeniile de activitate: literar, artistic, clasic și cultură populară, conform Anexei nr. 2.
Serviciul tehnic are în structură un număr de 16 posturi din care unul de conducere și 15 de execuție, structurate astfel: Maistru tr. 1 – un post, Maestru sunet tr. 1 – un post, Muncitor calificat tr. 1 – 4 posturi, Iluminist scenă tr. 1– un post, Manipulant decor – două posturi, Recuziter – un post, posturi necesare pentru buna organizare și desfășurare a activităților cultural – artistice derulate pe scena Palatului Culturii Teodor Costescu, cât și pentru activitățile organizate în alte locații indoor și / sau outdoor. Serviciul Tehnic are în subordine și formația de pompieri în cadrul căreia se regăsesc 5 posturi de servant pompier.
Compartimentul Administrativ are în structură un număr de 9 posturi care  deservesc activitatea administrativă a Palatului Culturii Teodor Costescu și a obiectivelor turistice aflate în administrarea Palatului Culturii Teodor Costescu, respectiv Cetatea Medievală a Severinului și Castelul de Apă. În cadrul acestui compartiment, propunem transformarea unui post de Referent tr.1 în Inspector de specialitate gr. I. Astfel, Compartimentul Administrativ, va fi structurat după cum urmează: Inspector de specialitate Gr. I – 4 posturi, Plasator – două posturi, Garderobier – un post, Supraveghetor sală – două posturi.
Compartimentul Patrimoniu și Turism Cultural cuprinde un număr de 11 posturi ocupate de personal specializat: referenți, referenți de specialitate, inspectori.
Având în vedere perfecționarea și specializarea personalului, distribuția, repartizarea și  armonizarea responsabilităților, instituirea unei culturi organizaționale pe domenii de activitate și specializări, abordările operaționale pentru direcțiile generale de acțiune pentru dezvoltarea instituției Palatul Culturii Teodor Costescu, valorificarea monumentelor istorice aflate în administrarea Palatului Culturii Teodor Costescu – Cetatea Medievală a Severinului și Castelul de Apă, prin personal specializat pentru desfășurarea unui ghidaj profesionist, prezentarea istoriei acestor obiective turistice, solicităm transformarea a unui post de Referent Gr 1 în Istoric Gr. II – un post. 
De asemenea, solicităm transformarea a două posturi Inspector de specialitate Gr. II în Muzeograf Gr. I – un post și Arheolog Gr. II – un post, posturi ocupate de personal calificat în domeniul studiilor ale căror sarcini de serviciu din fișa postului nu se vor modifica cu mai mult de 50%.
În conformitate cu prevederile HG nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările ulterioare, în cadrul acestui compartiment propunem transformarea postului Referent Tr. 1 în Referent de specialitate Gr. I.
Astfel,  Compartimentul Patrimoniu și Turism Cultural va funcționa cu un număr de 10 posturi ocupate de personal specializat : referenți, referenți de specialitate și inspectori, muzeograf, istoric și arheolog, posturi ocupate de personal specializat în domeniul de activitate.
Aceste compartimente, respectiv: Compartimentul Artele Spectacolului și Educație Culturală, Compartimentul Administrativ, Compartimentul Patrimoniu și Turism Cultural precum și Serviciu tehnic, se află în subordonarea Directorului General Adjunct – un post și a Directorului Administrativ și Turism Cultural – un post, pentru corelarea tuturor compartimentelor având în vedere implementarea și derularea coerentă a activităților conform viziunii manageriale și misiunii instituției Palatul Culturii Teodor Costescu. 
În considerarea celor expuse, supun spre aprobare Proiectul de Hotărâre privind modificarea Organigramei și a Statului de funcții în regim contractual ale Palatului Culturii Teodor Costescu Drobeta Turnu Severin pe anul 2026, conform anexelor 1 și 2.

INIȚIATOR 	
PRIMAR,		

